আমজাদ হোসেন সরকার

আমজাদ হোসেন সরকার বাংলাদেশের নীলফামারী জেলার একজন রাজনীতিবিদ ছিলেন। ২০০১ সালের অষ্টম জাতীয় সংসদ নির্বাচনে তিনি নীলফামারী-৪ (সৈয়দপুর-কিশোরীগঞ্জ আংশিক) আসনে চারদলীয় ঐক্যজোট থেকে বাংলাদেশ জাতীয়তাবাদী দলের হয়ে সংসদ সদস্য নির্বাচিত হয়েছিলেন। তিনি টানা ৫ বারের পৌরসভা মেয়র এবং ১ বার উপজেলা পরিষদের চেয়ারম্যান ছিলেন।

 জন্ম ও প্রাথমিক জীবন 
আমজাদ হোসেন সরকার ১৯৫৮ সালের ২ ফেব্রুয়ারি বাংলাদেশের নীলফামারী জেলায় জন্মগ্রহণ করেন।

 রাজনৈতিক ও কর্মজীবন 
আমজাদ হোসেন সরকার তার রাজনৈতিক জীবনের প্রতিটি নির্বাচনে জয়ী হয়েছেন। একবার উপজেলা পরিষদ নির্বাচনে চেয়ারম্যান, চারবার সৈয়দপুর পৌরসভার মেয়র এবং অষ্টম জাতীয় সংসদ নির্বাচনে সংসদ সদস্য নির্বাচিত হয়েছেন তিনি।

একাদশ জাতীয় সংসদ নির্বাচনে বিএনপি থেকে আমজাদ হোসেন সরকার ও সংগীতশিল্পী বেবী নাজনীনকে মনোনয়ন দেয়া হয়েছিল। পরে আমজাদ হোসেন সরকারকে দলীয়ভাবে চূড়ান্ত মনোনয়ন দেওয়া হয়। কিন্তু তার প্রার্থিতা স্থগিত করে দেয় নির্বাচন কমিশন। ফলে তিনি ২০১৮ সালের নির্বাচনে অংশগ্রহণ করতে পারেন নি। ২০২১ সালের পৌরসভা নির্বাচনে তিনি দলীয় প্রতীকে মনোনয়ন ক্রয় করলেও দলীয়ভাবে তাকে চূড়ান্ত মনোনয়ন দেওয়া হয়নি, পরবর্তীতে তিনি সতন্ত্র প্রার্থী হয়ে নির্বাচনে অংশগ্রহণের জন্য নাম লিখিয়েছিলেন।

ডায়াবেটিকস ও শ্বাসকষ্টজনিত সমস্যা নিয়ে ৩০ ডিসেম্বর হাসপাতালে ভর্তি হন আমজাদ হোসেন সরকার। সেখানে তৃতীয় দফায় তাঁর করোনা পজিটিভ আসে। ১৪ জানুয়ারি ২০২১ সালে তিনি চিকিৎসাধীন অবস্থায় মৃত্যুবরণ করেন।

 আরও দেখুন 
 এ.এ. মারুফ সাকনাল
 শওকত চৌধুরী
 আহসান আদেলুর রহমান

 তথ্যসূত্র 

 বহিঃসংযোগ 
অষ্টম জাতীয় সংসদ সদস্যদের তালিকা

বিষয়শ্রেণী:১৯৫৮-এ জন্ম
বিষয়শ্রেণী:২০২১-এ মৃত্যু
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:নীলফামারী জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:নবম জাতীয় সংসদ সদস্য
বিষয়শ্রেণী:বাংলাদেশে কোভিড-১৯ বৈশ্বিক মহামারীতে মৃত্যু
বিষয়শ্রেণী:উপজেলা পরিষদের চেয়ারম্যান